钦定古今图书集成/明伦汇编/氏族典/第444卷 > 《廖用贤尚友录》 > 冷世修
## 钦定古今图书集成/明伦汇编/氏族典/第444卷 > 《廖用贤尚友录》 > 冷世修

按《万姓统谱》：世修字良器，绍兴十八年进士。调崇德
县簿，知兴化县，监行在激赏库。改秩乞改次等官，回
一阶，封垂白之母，命词宠之，远近歆艳。知建康上元
县，民有互讼者，世修谕之曰：“骨肉相争，非美事也。今
以法绳汝，则终身不可复聚，以恩义化之。”民感泣争
让。通判和州，秩满，知南康军，未上，丐祠，作留耕堂以
示子孙。卒年七十二。终朝奉大夫。有诗文三十卷、《词
科类要》十卷。